प्र.ल. गावडे

प्रभाकर लक्ष्मण गावडे (जन्म - २० जून १९२४ नेवासे , मृत्यू - ऑगस्ट २०२१ पुणे)  शिक्षणतज्ज्ञ, लेखक

 प्रबंधाचा विषय 

सावरकर: एक चिकित्सक अभ्यास.

डॉ. पु. ग. सहस्रबुद्धे यांच्या मार्गदर्शनाखाली प्रकाशित करण्यात आलेल्या या संशोधनपर ग्रंथास अनेक पारितोषिके मिळाली आहेत.या प्रबंधास उत्कृष्ट प्रबंधाबद्दल पुणे विद्यापीठातर्फे ‘न. चि. केळकर पारितोषिक’ व ‘परांजपे पारितोषिक’ मिळाले. (१९७०) तसेच, या ग्रंथास महाराष्ट्र राज्याचा पुरस्कारही मिळाला. (१९७१ - ७२). 

 कार्यकर्तृत्व 
१९६३ ते १९८२ या काळात त्यांनी महाराष्ट्र एज्युकेशन सोसायटीच्या सौ. विमलाबाई गरवारे प्रशालेत प्रथम उपमुख्याध्यापक व नंतर मुख्याध्यापक म्हणून काम पाहिले. त्यानंतर १९६९ ते ८२ ते महाराष्ट्र एज्युकेशन सोसायटीच्या आबासाहेब गरवारे कला व शास्त्र महाविद्यालयात आणि १९६८ ते ७२ या काळात महाराष्ट्र एज्युकेशन सोसायटीच्या गरवारे वाणिज्य महाविद्यालयात पदवी व पदव्युत्तर वर्गांसाठी अध्यापन केले. महाराष्ट्र एज्युकेशन सोसायटीमध्ये सहाय्यक सचिव, सचिव आणि सल्लागार म्हणून त्यांनी काम पाहिले. 

 ग्रंथसंपदा 

 सावरकरांचे साहित्यविचार
 कवी यशवंत - काव्यरसग्रहण
 ‘शालेय मराठी व्याकरण’ 

 संपादित ग्रंथ 

 ना.ह.आपटे यांच्या 'अजिंक्यतारा' या कादंबरीचे संपादन
 श्री तुकाराम गाथा - प्रकाशक, श्री ज्ञानेश्‍वरमहाराज संस्थान, आळंदी
 ज्ञानेश्‍वरी - प्रकाशक, श्री ज्ञानेश्‍वरमहाराज संस्थान, आळंदी
 श्री ज्ञानेश्‍वर वाङ्मय सूची - प्रकाशक, श्री ज्ञानेश्‍वरमहाराज संस्थान, आळंदी
 श्रीनामदेवकृत श्री ज्ञानेश्‍वर समाधी अभंग - प्रकाशक, श्री ज्ञानेश्‍वरमहाराज संस्थान, आळंदी
 संजीवन -  श्री ज्ञानेश्‍वरमहाराज संजीवनसमाधी सप्तशताब्दीनिमित्ताने प्रकाशित करण्यात आलेला संपादित ग्रंथ
 शारदीयेचे चंद्रकळे - आबासाहेब गरवारे महाविद्यालयाचे प्रकाशन, पुणे
 विद्यार्थ्यांसाठी ‘साहित्यविहार’, ‘कथाकौस्तुभ’ या पुस्तकांचे संपादन 

 पुरस्कार 
सावित्रीबाई फुले पुणे विद्यापीठाने दि. १० फेब्रुवारी २०१८ रोजी विद्यापीठाच्या ६९ व्या वर्धापनदिन कार्यक्रमात 'जीवनसाधना गौरव' पुरस्कार प्रदान करण्यात आला.

 गौरव 

 डॉ.गावडे यांच्या अमृतमहोत्सवी वर्षानिमित्त 'अमृतसंचय' या गौरवग्रंथाचे प्रकाशन करण्यात आले होते. 
 महाराष्ट्र एज्युकेशन सोसायटीच्या आणि शैक्षणिक क्षेत्रातील त्यांच्या योगदानाचा गौरव करण्यासाठी मएसो मुलांचे विद्यालयातील (पूर्वीची भावे स्कूल) सभागृहाचे ‘गुरुवर्य डॉ. प्र.ल. गावडे सभागृह’ असे नामकरण करण्यात आले आहे. 

 संदर्भ 

वर्ग:शिक्षणतज्ज्ञ
वर्ग:लेखक
वर्ग:इ.स. १९२४ मधील जन्म
वर्ग:इ.स. २०२१ मधील मृत्यू